இந்த அரசியல் பின்னணியில் இருப்பவர்களுக்குள், கடந்தகாலத்தில் புலியெதிர்ப்பு மூலம் முற்போக்கு வேசம் போட்ட வேசதாரிகளும், ஜனநாயகம் பேசி இடதுசாரியாகிய எல்லா அரசியல் - இலக்கிய பன்னாடைகளும் அடங்கும். எழுத்துத்திறன் மூலம் சமூக முன்னோடியாக தம்மை முன்னிறுத்தி அல்லது முன்னிறுத்தப்பட்டவர்கள் தொடங்கி, புத்தகம் போட்டு முற்போக்கானவர்கள் வரை, ஒடுக்கப்பட்ட மக்கள் நடத்திய இந்தப் போராட்டத்தில் இருந்து, தங்கள் சாதிய சிந்தனையைக் காப்பாற்றிக் கொள்வற்காகக் காணாமல் போனார்கள். கண்ட இடத்தில் காலைத் தூக்கி மூத்திரம் பெய்யும்; நாய் போல், கண்டதுக்கு எல்லாம் கொடி தூக்கி போராட்;டம் நடத்துகின்ற இந்திய அனுசரணையாளர்கள் தொடங்கி ஏகாதிபத்திய நிதியில் போலிப் புரட்சி – கலை - இலக்கியம் செய்யும் தன்னார்வாளர்கள் வரை, ஒடுக்கப்பட்ட இந்த மக்களின் போராட்டத்தைக் கண்டு கொள்ளவேயில்லை. நுணுகிப் பார்த்தால், வெள்ளாளிய மயானத்தை அகற்றும் போராட்டத்துக்கு எதிராக, திட்டமிட்டு இயங்கி இருக்கின்றனர்.